  Наталья Тетерина Гужемлэн берпуметӥ арняез Удмуртиын шуныт луоз. Со сярысь Facebook мерлыко вотэсбамаз улосвыл гидрометцентрлэн пресс-секретарез Алла Шумихина ивортӥз. Гужемлэсь милемлы люкиськон кузьым – берпуметӥ арняез шулдыр луоз Алла Шумихина, Удмурт гидрометцентрлэн пресс-секретарезСиноптиклэн кылъёсызъя, та дыре элькун вадьсын паськыт антициклон кужмоя. Озьыен, таиз ужан арня кӧс но шуныт луоз. 30-тӥ гудырикошконэ гинэ куд-ог интыосын дырын-дырын зорыны быгатоз. Зоръёс усьыны луонлык нырысь ик Удмуртилэн уйпалаз луоз. Омырлэн температураез гудырикошконлэн пумызлы тупась эсэпъёслэсь 2-3 градуслы вылӥынгес возиськоз. Уйин термометр +7…+12 градус возьматоз. 28-29 гудырикошконэ нуназе омыр +24…+27 градусозь шуналоз. Покчиарняе кезьытгес луоз — +18…+23 градус. Та арняе уйин но ӵукна интыен бус луоз шуыса чаклало. Тегъёс: Ижкар Удмуртия куазь инкуазь гужем  